# **DECIZIA ETAPEI DE ÎNCADRARE**

**Nr. X din X.07.2022**

k Ca urmare a solicitării de emitere a acordului de mediu adresate de **SC TRF SORT SRL**, cu sediul în comuna Iclod, sat Iclod, nr. 353A, înregistrată la APM Cluj cu nr. 13854/20.05.2022, în baza:

1. **Legii nr.292/2018** privind evaluarea impactului anumitor proiecte publice şi private asupra mediului;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

Agenţia pentru Protecţia Mediului Cluj decide, ca urmare a completărilor depuse la APM Cluj cu documentaţiile numerele: 16562/20.06.2022, 17505/04.07.2022, 17889/06.07.2022, 18836/20.07.2022 și 18988/22.07.2022, precum şi a consultărilor desfăşurate în cadrul şedinţei Comisiei de Analiză Tehnică din data de 19.07.2022, că proiectul **,, *Imbunătățirea calității terenului, curățarea și aducerea la cotă prin lucrări de amenajări funciare, inclusiv exploatarea/valorificarea nisipurilor și pietrișurilor, în vederea exploatării agricole”- etapa intermediară exploatarea nisipurilor și pietrișurilor perimetrul Livezeni -*** propus a fi amplasat în comuna Iclod, sat livada, extravilan, judeţul Cluj, nu se supune evaluării impactului asupra mediului, nu se supune evaluării adecvate şi nu se supune evaluării asupra corpurilor de apă,

kk kkk kk supune evaluării adecvate

Justificarea prezentei decizii:

**I. Motivele pe baza cărora s-a stabilit necesitatea neefectuării impactului asupra mediului, sunt următoarele:**

a) proiectul se încadrează în prevederile Legii nr.292/2018, anexa nr. II, pct 1.b) ,,Proiecte pentru utilizarea terenului necultivat sau a suprafețelor parțial antropizate în scop agricol intensiv***”*** și pct. 2. a) ,, Cariere, exploatări miniere de suprafață și de extracție a turbei, altele decât cele prevăzute în anexa nr. 1”,

b) amplasamentul este situat în comuna Iclod, sat Livada, extravilan, judeţul Cluj, constituie proprietate privată a unei persoane fizice, este liber de sarcini, cu destinaţia de teren arabil în extravilan, conform Certificatului de urbanism nr. 30 din 19.04.2022 emis de Primăria Comunei Iclod, jud.Cluj;

c) proiectul este de amploare redusă şi este amplasat pe domeniul privat şi are ca scop exploatarea de agregate minerale pe suprafața de 128.623 mp conform Certificatului de urbanism nr. 30 din 09.04.2022 emis de Primăria Comunei Iclod, jud.Cluj;

d) investiţia propusă se realizează în extravilanul localității Livada, comuna Iclod, jud. Cluj, cu folosinţa actuală de teren arabil;

e) drumul de acces existent va fi întreţinut corespunzător, de catre SC TRF SORT SRL;

f) la evaluarea proiectului au fost luate în considerare criteriile prevăzute în Anexa nr. 3 din Legea nr. 292/2018 privind evaluarea impactului anumitor proiecte publice şi private asupra mediului;

g) proiectul propus nu se cumulează cu alte proiecte, fară amplificarea impactului asupra mediului;

h) investiţia propusă nu implică generarea de emisii semnificative în mediu, activitatea în cadrul balastierei fiind doar de extracţie agregate, fără prelucrarea acestora;

i) proiectul va genera deşeuri tehnologice care vor fi depozitate în halde separate şi utilizate la final pentru refacerea mediului afectat;

j) pentru realizarea lucrărilor este necesar doar o minimă organizare de şantier;

k) sunt prevăzute măsuri pentru refacerea mediului la finalizarea exploatării;

l) pe parcursul derulării procedurii nu au fost formulate plângeri, sesizări sau reclamaţii cu privire la proiectul care va fi implementat.

**II. Motivele pe baza cărora s-a stabilit neefectuarea evaluării adecvate** sunt următoarele:

* proiectul propus nu intră sub incidenţa art. 28 din **Ordonanţa de Urgenţă a Guvernului** [**nr. 57/2007**](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) *privind regimul ariilor naturale protejate, conservarea habitatelor naturale, a florei şi faunei sălbatice*, cu modificările şi completările ulterioare;

**III. Motivele pe baza cărora s-a stabilit necesitatea neefectuării impactului asupra corpurilor de apă**

În conformitate cu Decizia nr. 51/06.07.2022 și Avizul de Gospodărire a Apelor nr. XXX emis de către AN Apele Romane - ABA Some - Tisa, pentru proiectul propus se menționează următoarele:

- nu va avea impact asupra corpului de apă de suprafața RORW2.1.31\_B4 Someșul Mic-cf Nadăș-cf Someșul Mare și subteran ROSO10-Someșul Mic, lunca și terasele;

- pilierii de siguranţă: 3 m față de terenurile învecinate; se află la o distanță de 350 m față de albia minoră a cursului de apă Someșul Mic;

- înainte de începerea exploatării nisipului și pietrișului se va solicita și se va obține autorizația de gospodărire a apelor;

- prezentul act nu scutește beneficiarul investiției de obținerea celorlalte avize/acorduri/autorizații legale în vederea promovării lucrărilor de investiții/funcționării.

**Caracteristicile proiectului şi/sau condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

Proiectul prevede :

**,, ,, *Imbunătățirea calității terenului, curățarea și aducerea la cotă prin lucrări de amenajări funciare, inclusiv exploatarea/valorificarea nisipurilor și pietrișurilor, în vederea exploatării agricole”- etapa intermediară exploatarea nisipurilor și pietrișurilor perimetrul Livezeni*”** în comuna Iclod, satul Livada, extravilan, judeţul Cluj, cu următoarele caracteristici:

- poziţionarea conform coordonatelor Stereo 70 - pentru **Perimetrul Livezeni**:

|  |  |  |  |  |  |
| --- | --- | --- | --- | --- | --- |
| **Nr. crt** | **X** | **Y** | **Nr. crt** | **X** | **Y** |
| 1 | 612 568.25 | 413 184.99 | 9 | 611 943.68 | 413 309.92 |
| 2 | 612 408.30 | 413 313.82 | 10 | 611 938.91 | 413 300.06 |
| 3 | 612 306.21 | 413 393.77 | 11 | 612 022.11 | 413 232.87 |
| 4 | 612 252.38 | 413 231.21 | 12 | 612 180.10 | 413 105.28 |
| 5 | 611 998.89 | 413 438.51 | 13 | 612 323.00 | 412 986.16 |
| 6 | 611 964.63 | 413 376.95 | 14 | 612 496.53 | 413 094.84 |
| 7 | 611 948.23 | 413 332.31 | 15 | 612 532.40 | 413 119.66 |
| 8 | 611 939.67 | 413 317.39 | 16 | 612 540.77 | 413 128.86 |

- suprafața totală a amplasamentului de 128.623 mp, din care 123.200 mp este suprafața efectivă de exploatare,

- lucrările propuse pentru realizarea proiectului:

- înlăturarea vegetației invazive;

- înlăturarea stratului superior de sol vegetal;

- excavarea stratului superior de argilă nisipoasă cenușie;

- separarea rădăcinilor;

- excavarea stratului de nisipi și pietriș, până la adâncimea de 1 m deasupra nivelului fratic.

- exploatarea agregatelor presupune următoarele operaţiuni:

- lucrări de deschidere:

- accesul la perimetru se realizează din drumul național DN 1C, Cluj-Napoca-Dej, până la ieșirea din localitatea Livada, pe partea dreapta a drumului, iar apoi pe drumuri locale care asigură accesul la terenurile agricole din zonă;

-deschiderea zăcământului se va realiza prin metoda fâșiilor paralele, cu derocare mecanică;

-lucrări de pregătire:

- înlăturarea stratului superior de sol vegetal;

- excavarea stratului superior de nisip argilos cenuțiu și depozitarea acestuia temporară în vederea folosirii ulterioare;

- separarea rădăcinilor și eliminarea acestora;

-volum total din lucrări de pregătire 58.520 mc (mediu anual 14.800 mc);

-lucrările se vor desfășura pe o perioadă de 4 ani;

-lucrări de exploatare:

- se va aplica metoda fâșiilor paralele, cu derocare mecanică;

- cota maximă de exploatare +254.5 mdM;

- unghiul de taluz va fi de 65o;

- volum exploatabil 440.760 mc (mediu anual 110.200 mc);

- lucrările se vor desfășura pe o perioadă de 4 ani;

- nisipul şi pietrişul brut exploatat va fi încărcat direct în autobasculante şi va fi transportat la beneficiari;

- nu se vor utiliza explozivi nici pentru lucrările de descopertare şi nici pentru cele de exploatare a nisipului şi pietrişului;

- pe toata durata executării lucrărilor vor fi respectate normele specifice privind exploatarea substanţelor minerale utile şi normele de protecţia muncii în exploatările miniere la zi;

-lucrări de haldare:

- solul vegetal va fi depozitat temporar, urmând ca după finalizarea exploatării, să fie utilizat pentru îmbunătățirea solului;

- argila nisipoasă va fi depozitată temporar, pentru utilizarea ulterioară, în vederea refacerii amplasamentului;

-resturile de crengi, arbuști, rădăcini, vegetație se vor toca, cu un utilaj specific și se vor depozita și se vor utiliza pentru realizarea stratului final fertil;

-expedierea materialului excavat la punctele de prelucrare:

- se va face cu autobasculante cu bene etanșe și acoperite;

- realizarea lucrărilor se va face cu luarea tuturor măsurilor tehnice şi manageriale pentru minimizarea emisiilor de pulberi;

- pe parcursul exploatării resurselor se vor lua măsuri pentru evitarea poluării mediului cu pulberi, carburanţi, uleiuri sau alte materiale și se va asigura gesionarea corezpunzătoare a tuturor tipurilor de deșeuri rezultate;

- la ieşirea din şantier pe drumurile publice se vor curăţa roţile autovehiculelor, pentru a preveni şi reduce transferul de pământ în afara amplasamentului;

- stropirea căilor de acces şi a perimetrului de extracţie, în perioadele secetoase, în vederea reducerii antrenării de particule în suspensie;

- organizarea activităţilor şi operaţiilor producătoare de zgomot în perioada zilei, cu evitarea cumulării emisiilor de zgomot;

- lucrări de refacere a amplasamentului:

- excavația rezultată va fi umplută până la cota -0,5 m cu pământ provenit din lucrări de excavare executate în zonă;

- peste cota -0.5 m se va așterne stratul de sol fertil (în amestec cu vegetația tocată);

- nivelarea suprafețelor se va face cu atuogrederul, terenul fiind profilat conform proiectului de execuție;

- lucrările vor ține cont de detaliile de planimetrie în ansamblu ale suprafețelor adiacente perimetrului, vor urmări realizarea unei pante continui uniforme și integrate în morfologia de ansamblu;

- la finalizare se vor retrage toate utilajele de pe amplasament care au fost utilizate pentru efecturarea lucrărilor;

- prin aceste lucrări se dorește reintroducerea terenurilor în circuitul agricol, pregătirea terenurilor în vederea înființării culturilor agricole de nișă, culturi ce necesită un sol caracteristic cu o stratificare corespunzătoare, eliminarea rădăcinilor de vegetație invazivă, îmbunătățirea patului vegetativ, etc.

- pe timpul exploatării se vor respecta condiţiile din Avizul de Gospodărire a Apelor nr. XXXX emis de Administraţia Naţională Apele Române – ABA Someș-Tisa

- se vor respecta prevederile legislaţiei de mediu în vigoare;

**- conform Ordinului nr. 1798/2007, modificată cu Ordinul nr. 1298/2011, titularul are obligaţia ca la finalizarea investiţiei şi înainte de punerea în funcţiune a obiectivului să solicite şi să obţină autorizaţia de mediu;**

- titularul proiectului are obligaţia de a notifica în scris Agentia pentru Protecţia Mediului Cluj despre orice modificare sau extindere a proiectului survenită după emierea deciziei de încadrare, înainte de producerea modificării.

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**DIRECTOR EXECUTIV**

**Adina SOCACIU**

**Şef serviciu AAA Şef Seviciu CFM**

**Ing. Anca Cîmpean Dr. biolog Paul BELDEAN**

**Întocmit:**

**Cons. Gabriela IONESCU Cons. Izabella BUFTEA**

**x.07.2022**